Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 364/13/5508	Ružomberok, 31.10.2013
EEČ : 2-42-137-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z. a podľa rozsudku Okresného súdu XXXXX č. k. XXXXX  zo dňa 10.11.2009, ktorý nadobudol  právoplatnosť a vykonateľnosť dňa 06.01.2010, povinný platiť výživné na syna  XXXXX, nar. XXXXX, trvale bytom  XXXXX, okres XXXXX, prechodne bytom XXXXX, XXXXX vo výške 30,- eur mesačne  vždy do 15. dňa v mesiaci vopred k rukám matky XXXXX trvale bytom XXXXX, okres XXXXX, prechodne bytom XXXXX, XXXXX, vyživovaciu povinnosť si úmyselne neplnil od 01.09.2012  do 21.10.2013, čím za uvedené obdobie vznikol dlh na výživnom v celkovej výške 420,- eur k rukám matky XXXXX dňa 21.10.2013 XXXXX uhradil dlžné výživné vo výške 420,- eur k rukám matky XXXXX
pričom XXXXX bol odsúdený trestným rozkazom Okresného súdu XXXXX č. k. XXXXX  zo dňa 18.04.2013, ktorý nadobudol právoplatnosť a vykonateľnosť dňa 10.05.2013 za prečin zanedbania povinnej výživy podľa § 207  ods. 1, 3 písm. a), b) Trestného zákona na trest odňatia slobody vo výmere 1 rok s podmienečným odkladom so skúšobnou dobou na 2 roky, 
keď XXXXX  od septembra 2009  pracoval ako osoba samostatne zárobkovo činná v Nemecku, kde dosahoval presne nezistený príjem, po návrate domov v septembri 2012 sa nikde nezamestnal, nebol evidovaný ako uchádzač o zamestnanie na príslušnom úrade práce, nezaevidoval sa ani ako osoba v hmotnej núdzi a nepoberal dávky a príspevky v hmotnej  núdzi,  od apríla 2013 pracuje pre spoločnosť XXXXX kde dosahuje príjem 900,- až  1.000,- eur, vlastní a používa mobilný telefón, na ktorý mesačne dobíja kredit vo výške približne 30,- eur.

lebo zanikla trestnosť činu

Odôvodnenie:
                Vyšetrovateľ Okresného riaditeľstva PZ odboru kriminálnej polície XXXXX v  Ružomberku uznesením pod č. ČVS: ORP - XXXXX zo dňa 23.09.2013 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 písm. c) Trestného zákona pre skutok, že si neplnil svoju zákonom uloženú povinnosť vyživovať iného a to svojho mal. syna XXXXX, nar. XXXXX, bytom ako matka, na ktorého je povinný platiť výživné na základe rozsudku Okresného súdu XXXXX č. k. XXXXX  zo dňa 10.11.2009, ktorý nadobudol  právoplatnosť a vykonateľnosť dňa 06.01.2010 vo výške 30,- eur mesačne  vždy do 15. dňa v mesiaci vopred k rukám matky XXXXX XXXXX trvale bytom  XXXXX, okres XXXXX, prechodne bytom XXXXX, XXXXX, pričom  XXXXX si svoju vyživovaciu povinnosť  v uvedenom období úmyselne riadne a pravidelne neplnil od septembra 2012  do októbra 2013, čím za uvedené obdobie vznikol dlh na výživnom v celkovej výške 390,- eur k rukám matky XXXXX pričom XXXXX bol odsúdený trestným rozkazom Okresného súdu XXXXX č. k. XXXXX  zo dňa 18.04.2013, ktorý nadobudol právoplatnosť a vykonateľnosť dňa 10.05.2013 za prečin zanedbania povinnej výživy podľa § 207  ods. 1, 3 písm. a), b) Trestného zákona na trest odňatia slobody vo výmere 1 rok s podmienečným odkladom so skúšobnou dobou na 2 roky, keď XXXXX  od septembra 2009  pracoval ako OSZČ  v Nemecku, kde dosahoval presne nezistený príjem, po návrate domov v septembri 2012 sa nikde nezamestnal, nebol evidovaný ako uchádzač o zamestnanie na príslušnom úrade práce, nezaevidoval sa ani ako osoba v hmotnej núdzi a nepoberal dávky a príspevky v hmotnej  núdzi,  v súčasnosti od apríla 2013 pracuje na Dohodu pre spoločnosť XXXXX kde podľa vlastného vyjadrenia  dosahuje príjem 900,- až  1.000,- eur, vlastní a používa mobilný telefón, na ktorý mesačne dobíja kredit vo výške cca 30,- eur a fajčí cca 1 krabičku cigariet denne v hodnote 3,- eura.

Obvinený XXXXX  uviedol, že si je vedomý, že je povinný platiť na jeho syna XXXXX výživné vo výške 30,- eur mesačne k rukám matky vždy do 15. dňa v mesiaci.  Je si vedomý dlžného výživného vo výške 420,- eur k rukám matky.  Má  ďalšie vyživovacie povinnosti voči deťom XXXXX a XXXXX, za čo dostal podmienečný trest 1 rok rozsudkom okresného súdu v Ružomberku dňa 18.04.2013.  V tomto prípade už výživné uhrádza, s ich matkou XXXXX opätovne žijú ako druh a družka v spoločnej domácnosti.  Od apríla 2013 pracuje na dohodu vo firme XXXXX XXXXX ako robotník, kde mesačne zarobí od 900 do 1.000,- eur. 

Svedkyňa - poškodená XXXXX uviedla, že od septembra 2012 do 09.10.2013 (termín jej výsluchu) obvinený neplatí vôbec výživné na spoločného syna XXXXX. Dňa 31.05.2013 požiadala ÚPSVaR XXXXX o vyplácanie náhradného výživného, ktoré jej bolo priznané od 01.02.2013 vo výške 30,- eur mesačne, čo jej vyplácajú do súčasnosti. Býva u kamarátky XXXXX, ktorej platí za nájom, za elektrinu, keď platí polovicu vo výške 60,- eur mesačne, raz za pol roka platí vodu vo výške 40,- eur, internet platí 15,- eur mesačne, pre syna do školy minie cca 15,- eur mesačne, venuje sa spieraniu, takže mu dáva peniaze na súťaže.  Syn nemá zdravotné problémy, ktoré by si vyžadovali zvýšené výdavky.  Do 31.08.2013 pracovala vo firme XXXXX ako šička autopoťahov, zarobila cca 500,- eur. Od 01.09.2013 je nezamestnaná. XXXXX sa vôbec so synom nestretáva, vôbec sa o neho nazaujíma, nekupuje mu žiadne darčeky.  

Súčasťou vyšetrovacieho spisu sú rodný list mal. XXXXX, trestný rozkaz  Okresného súdu XXXXX  č. XXXXX zo dňa 18.04.2013,  právoplatný 10.05.2013, ktorým bol XXXXX  odsúdený za prečin zanedbania povinnej výživy podľa § 207 ods. 1, 3 písm. a),  b) Trestného zákona na trest odňatia slobody vo výmere 1 rok s podmienečným odkladom a skúšobnou dobou na 2 roky.  Z rozsudku Okresného súdu XXXXX č. XXXXX zo dňa 10.11.2009  vyplýva, že   otec XXXXX je povinný prispievať na výživu mal. XXXXX mesačne po 30,- eur vždy do každého 15. dňa v mesiaci vopred k rukám matky  maloletého dieťaťa od 01.10.2006. Uvedený rozsudok nadobudol právoplatnosť dňa 06.01.2010. 

Spis obsahuje fotokópiu dokladu o uhradení výživného,  správy príslušných štátnych orgánov k osobám obvineného a poškodenej  aj so zreteľom na ich príjmové  a majetkové pomery.  Poškodená XXXXX poberala v rozhodnom období nemocenské dávky v sumách od 31,80 eur  až po 328,30 eur mesačne.  Zo správy spoločnosti XXXXX vyplýva, že pracovný pomer poškodenej skončil dňa 31.08.2013, nakoľko XXXXX podľa lekárskeho posudku stratila vzhľadom na svoj zdravotný stav spôsobilosť naďalej vykonávať doterajšiu prácu. 

 Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti voči  mal. XXXXX, keď obvinený od septembra 2009  pracoval ako osoba samostatne zárobkovo činná v Nemecku, kde dosahoval presne nezistený príjem, po návrate domov v septembri 2012 sa nikde nezamestnal, nebol evidovaný ako uchádzač o zamestnanie na príslušnom úrade práce, nezaevidoval sa ani ako osoba v hmotnej núdzi a nepoberal dávky a príspevky v hmotnej  núdzi,  od apríla 2013 pracuje pre spoločnosť XXXXX kde dosahuje príjem 900,- až  1.000,- eur, vlastní a používa mobilný telefón, na ktorý mesačne dobíja kredit vo výške cca 30,- eur.

Prečinu zanedbania povinnej výživy podľa § 207 ods. 1, 3 písm. c) Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného a bol za taký čin v predchádzajúcich dvadsiatich štyroch mesiacoch odsúdený, alebo z výkonu trestu odňatia slobody uloženého za taký čin prepustený.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX  preukázateľne uhradil dňa  21.10.2013 dlžné výživné vo výške 420,- eur k rukám matky XXXXX  Uvedená suma zahŕňa aj dlžné výživné za  mesiac október 2013.

Vzhľadom k tomu, že obvinený XXXXX  vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka